ข้อบัญญัติองค์การบริหารส่วนตำบลบางจักข้อบัญญัติองค์การบริหารส่วนตำบลบางจักเรื่อง การใช้น้ำประปาพ.ศ. ๒๕๕๘[๑] โดยที่เป็นการสมควรตราข้อบัญญัติองค์การบริหารส่วนตำบลบางจักว่าด้วยการใช้น้ำประปาในเขตองค์การบริหารส่วนตำบลบางจักอาศัยอำนาจตามความในมาตรา๖๘ (๑) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรค ๒ ข้อ ๒๒ และข้อ ๓๕แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘ องค์การบริหารส่วนตำบลบางจักโดยความเห็นชอบของสภาองค์การบริหารส่วนตำบลบางจักและนายอำเภอวิเศษชัยชาญจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบางจักเรื่อง การใช้น้ำประปา พ.ศ. ๒๕๕๘ข้อ๒ ข้อบัญญัตินี้ใช้บังคับในเขตองค์การบริหารส่วนตำบลบางจักตั้งแต่เมื่อได้ประกาศไว้โดยเปิดเผยณ ที่ทำการองค์การบริหารส่วนตำบลบางจักแล้วสิบห้าวันข้อ๓ บรรดาข้อบัญญัติ ระเบียบประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้การประปาฯ หมายถึง การประปาองค์การบริหารส่วนตำบลบางจักผู้ใช้นํ้า หมายถึง บุคคลที่การประปาฯยินยอมให้ใช้น้ำและได้ทำสัญญาการใช้น้ำจากการประปาองค์การบริหารส่วนตำบลบางจักการงดจ่ายน้ำ หมายถึงการที่การประปาองค์การบริหารส่วนตำบลบางจักงดจัดส่งหรือจำหน่ายน้ำให้แก่ผู้ใช้น้ำจะเป็นด้วยลักษณะหรือวิธีใดก็ตามที่ผู้ใช้น้ำไม่สามารถใช้น้ำได้ต่อไปมาตรวัดน้ำ หมายถึงเครื่องมือหรืออุปกรณ์ที่การประปาองค์การบริหารส่วนตำบลบางจักได้ติดตั้งให้กับผู้ใช้น้ำเพื่อวัดปริมาณน้ำเครื่องกั้นน้ำ หมายถึงประตูน้ำที่ติดตั้งอยู่หน้ามาตรวัดน้ำซึ่งมีไว้สำหรับปิดและเปิดน้ำที่ติดตั้งมาตรวัดน้ำ หมายถึง สถานที่ที่การประปาฯกำหนดที่ตั้งมาตรวัดน้ำและเครื่องกั้นน้ำท่อภายใน หมายถึงท่อที่ต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารของผู้ใช้น้ำท่อภายนอก หมายถึงท่อที่ต่อจากท่อจ่ายน้ำของการประปาฯ ไปเชื่อมกับมาตรวัดน้ำค่าบริการทั่วไป หมายถึง ค่าบริการในการบำรุงรักษาซ่อมหรือเปลี่ยนมาตรวัดน้ำอุปกรณ์และท่อภายนอกเจ้าพนักงานท้องถิ่น หมายความว่านายกองค์การบริหารส่วนตำบลบางจักข้อ๕ การประปาฯยอมที่จะส่งน้ำประปาเข้าไปใช้ตามเคหสถานบ้านเรือนต่าง ๆ โดยผู้ขอใช้น้ำยอมสัญญาว่าจะปฏิบัติตามข้อบัญญัตินี้ข้อ๖ การใช้น้ำเมื่อมีผู้ประสงค์ที่จะขอใช้น้ำประปาจะต้องยื่นแจ้งความประสงค์ขอใช้นํ้าเป็นลายลักษณ์อักษรต่อการประปาฯและจะต้องได้รับการยินยอมเสียก่อนจึงต่อใช้น้ำได้ข้อ๗ น้ำประปาที่จะส่งไปให้ใช้นั้นผู้ขอใช้น้ำจะต้องติดตั้งมาตรวัดน้ำไว้สำหรับบอกจำนวนน้ำข้อ๘ การต่อท่อแยกจากท่อเมนจนถึงมาตรวัดน้ำการประปาฯจะเป็นผู้ดำเนินการในการติดตั้งให้หลังจากตัวมาตรวัดน้ำเข้าภายในบ้านเจ้าของบ้านเป็นผู้ดำเนินการเองส่วนการจัดซื้อหรือการหาอุปกรณ์ต่าง ๆ ที่นำมาใช้ระบบประปานั้น ผู้ใช้น้ำสามารถจัดหาด้วยตนเองได้แต่ต้องได้รับความเห็นชอบจากการประปาฯ เสียก่อนข้อ๙ มาตรวัดน้ำที่จะนำไปติดตั้งให้นั้นผู้ขอใช้น้ำมีหน้าที่เป็นผู้จัดหาหรือซื้อจากการประปาฯก็ได้ ราคาตามขนาดของมาตรตามข้อ๗ และมาตรวัดน้ำนี้จะตกเป็นสมบัติของการประปาฯ และการประปาฯ จะคิดค่าบำรุงรักษามาตรเป็นรายเดือนตามขนาดและอัตราที่กำหนดไว้เมื่อมีการชำรุดครั้งต่อไปการประปาฯ จะเปลี่ยนมาตรวัดน้ำให้ฟรีทันทีข้อ๑๐ การติดตั้งมาตรวัดน้ำจะต้องติดตั้งในที่เปิดเผยสามารถตรวจสอบได้ตลอด ๒๔ ชั่วโมงข้อ๑๑ การกระทำใด ๆ ก็ตามที่ทำให้ทรัพย์สินของการประปาเสียหายจะโดยเจตนาหรือไม่กระทำการนั้นๆ จะต้องชดใช้ค่าเสียหายให้กับการประปาฯ ตามจำนวนเงินทั้งหมดข้อ๑๒ หากผู้ใช้น้ำผู้ใดมีเจตนาลักใช้น้ำโดยไม่ผ่านมาตรวัดน้ำหรือเปลี่ยนแปลงแก้ไขมาตรวัดน้ำหรือการกระทำใด ๆ ก็ตามที่เจตนาต่อการลักใช้น้ำ การประปาฯ จะงดจ่ายน้ำทันที และจะต้องเสียค่าปรับเป็นเงิน๑,๐๐๐ บาทข้อ๑๓ บรรดาท่อและอุปกรณ์ต่าง ๆที่ได้วางในถนนหรือนอกเขตบ้าน จะเป็นการประปาฯ วางให้ส่วนท่อและอุปกรณ์ภายในเขตบ้านหรือภายในมาตรวัดน้ำเป็นสมบัติของผู้ใช้น้ำ เว้นแต่มาตรวัดน้ำและเครื่องกั้นน้ำข้อ๑๔ ถ้าท่อหรืออุปกรณ์ภายในเขตบ้านหรือภายในมาตรวัดน้ำเกิดชำรุดขึ้นผู้ขอใช้น้ำจะต้องจัดซ่อมโดยทุนทรัพย์ของตนเองหรือขอให้การประปาฯ ซ่อมให้ก็ได้ โดยคิดเงินค่าใช้จ่ายแก่ผู้ขอใช้น้ำข้อ๑๕ ห้ามมิให้ผู้ขอใช้น้ำทำการแก้ไขเปลี่ยนแปลงหรือย้ายที่ติดตั้งมาตรวัดน้ำหรือต่อท่อเพิ่มเติมโดยพลการโดยไม่ได้ทำความตกลงกับการประปาองค์การบริหารส่วนตำบลบางจักข้อ๑๖ ผู้ขอใช้น้ำต้องรับผิดชอบดูแลรักษามาตรวัดน้ำและเครื่องกั้นน้ำให้อยู่ในสภาพเรียบร้อยดีอยู่เสมอถ้าเกิดชำรุดเสียหายโดยการกระทำอย่างหนึ่งอย่างใดหรือสูญหายไป ผู้ขอใช้น้ำต้องชดใช้ค่าซ่อมแซมหรือค่าเสียหายให้แก่การประปาองค์การบริหารส่วนตำบลบางจักยกเว้นกรณีมาตรวัดน้ำได้รับความเสียหายอันเกิดจากเหตุเพลิงไหม้ ภัยธรรมชาติหรือการเสื่อมสภาพโดยอายุการใช้งานการประปาองค์การบริหารส่วนตำบลบางจักจะเป็นผู้ออกค่าใช้จ่ายเองข้อ๑๗ ในกรณีที่น้ำรั่ว การประปาฯจะเป็นผู้รับผิดชอบในการซ่อมแซมทั้งหมดแต่เจ้าของที่ดินบริเวณที่น้ำรั่วจะต้องแจ้งให้การประปาฯทราบ หากนิ่งเฉยการประปาฯจะถือว่าส่อเจตนาที่จะไม่ร่วมรับผิดชอบในการบำรุงรักษาระบบประปาหมู่บ้านข้อ๑๘ การประปาจะเรียกเก็บค่าน้ำประปาตามจำนวนตัวเลขที่แสดงในมาตรวัดน้ำในราคาลูกบาศก์เมตรละ ๕ บาท และเก็บค่ารักษามาตรวัดน้ำจำนวนตามอัตราที่กำหนดท้ายข้อบัญญัติเพื่อไว้สำหรับเป็นค่าใช้จ่ายในการจัดซื้อมาตรน้ำมาเปลี่ยนใหม่ในกรณีที่มาตรวัดน้ำของผู้ใช้น้ำเสียได้ทันทีข้อ๑๙ จำนวนน้ำที่ใช้รวมทั้งน้ำที่รั่วไหลหมดเปลืองไปตามที่ปรากฏตัวเลขในมาตรวัดน้ำโดยปกติจะทำการจดเป็นรายเดือน ถ้ามาตรวัดน้ำเสียหรือโดยเหตุอื่นซึ่งจะทราบจำนวนน้ำที่ใช้ไปนั้นไม่ได้ การประปาฯจะคิดคำนวณน้ำที่ใช้นั้นตามจำนวนน้ำที่ผู้ขอใช้น้ำได้ใช้ไปในเดือนที่แล้วมาหรือคิดถัวเฉลี่ย๓ เดือน ก่อนที่ได้ใช้ไปแต่ตามที่การประปาฯ จะพิจารณาเห็นควรถ้ามาตรวัดน้ำเสียในเดือนแรกที่เริ่มใช้น้ำจะคำนวณน้ำที่ใช้นั้นตามจำนวนที่ได้ใช้ภายหลังเมื่อได้เปลี่ยนมาตรวัดน้ำใหม่แล้วข้อ๒๐ เงินค่าน้ำประปาพนักงานจะเรียกเก็บจากผู้ใช้น้ำประปาภายในวันที่๒๓ ของทุกเดือนหรือไม่เกินวันสุดท้ายของทุกเดือนข้อ๒๑ ผู้ขอใช้น้ำต้องชำระเงินค่าน้ำค่าบำรุงรักษามาตรวัดน้ำเมื่อพนักงานเก็บเงินได้นำใบแจ้งหนี้มาขอรับเงิน หากไม่ชำระเลยจะต้องนำเงินไปชำระณ ที่ทำการประปาองค์การบริหารส่วนตำบลบางจักภายใน ๗วันนับจากวันที่ได้รับใบแจ้งหนี้ ถ้าไม่ชำระตามกำหนดการประปาฯมีสิทธิที่จะงดส่งน้ำให้ใช้เป็นการชั่วคราวและฟ้องร้องดำนินคดีตามกฎหมายข้อ ๒๒ หากผู้ใช้น้ำจะขอยกเลิกการใช้น้ำหรือโอนให้ผู้อื่นจะต้องแจ้งต่อการประปาฯเป็นลายลักษณ์อักษรล่วงหน้าอย่างน้อย๓ วัน และให้การประปาฯ อนุญาตเสียก่อนจึงสิ้นสุดเป็นผู้ใช้น้ำมิฉะนั้นจะถือว่าเป็นผู้ใช้น้ำอยู่และจะต้องเสียค่าน้ำตามที่การประปาฯเรียกเก็บข้อ๒๓ ผู้ที่เข้ามาอยู่ใหม่ในบ้านนั้นต้องแจ้งความจำนงขอใช้น้ำเป็นลายลักษณ์อักษรต่อการประปาฯหากมิได้แจ้งต้องรับผิดชอบหนี้ที่คนเก่าค้างอยู่ทั้งหมดข้อ๒๔ สถานที่ใดที่เคยต่อท่อใช้น้ำอยู่แล้วแต่ได้เลิกใช้ไปภายหลังมีผู้ขอใช้น้ำอีกผู้ขอจะต้องเสียค่าป่วยการใช้การติดตั้งมาตรวัดน้ำให้แก่การประปาฯตามที่กำหนดไว้ท้ายข้อบัญญัติข้อ๒๕ สถานที่ใดที่ขอต่อท่อเพื่อใช้น้ำไว้แล้วแต่ยังไม่ประสงค์จะติดตั้งมาตรวัดน้ำในขณะนั้นภายหลังที่มีผู้ขอใช้น้ำผู้ขอจะต้องเสียค่าป่วยการในการติดตั้งมาตรวัดน้ำให้แก่การประปาฯตามที่กำหนดไว้ท้ายข้อบัญญัติข้อ๒๖ ผู้ขอใช้น้ำรายใดถูกงดส่งน้ำเพราะไม่ชำระหนี้ค้างหรือกรณีใดๆ ก็ตามภายหลัง หากประสงค์จะใช้น้ำอีก ต้องชำระหนี้ที่ค้างให้เสร็จพร้อมทั้งเสียค่าธรรมเนียมต่างๆ ตามที่การประปาฯ กำหนดข้อ๒๗ ถ้าผู้ใช้น้ำสงสัยว่ามาตรวัดน้ำอาจจะทำการคลาดเคลื่อนจะขอให้การประปาฯทำการตรวจสอบก็ได้โดยยื่นความจำนงเป็นลายลักษณ์อักษรถ้าปรากฏว่าคลาดเคลื่อนจริงการประปาฯ จะคิดคำนวณน้ำที่ใช้ตามความในข้อ ๒๑ถ้าปรากฏว่ามาตรวัดน้ำทำการถูกต้องจะได้คิดค่าป่วยการในการตรวจสอบตามที่กำหนดไว้ท้ายข้อบัญญัติข้อ๒๘ ผู้ขอใช้น้ำที่ประสงค์จะใช้เครื่องสูบน้ำส่งใช้บนอาคารชั้นสูงจะต้องทำบ่อหรือที่พักน้ำแล้วเปิดน้ำลงในที่พักน้ำนั้นก่อนแล้วจึงสูบน้ำจากที่พักน้ำอีกต่อหนึ่งห้ามสูบน้ำโดยตรงจากท่อข้อ๒๙ ผู้ขอใช้น้ำต้องอำนวยความสะดวกแก่เจ้าหน้าที่ของการประปาฯในการเข้าไปตรวจท่อและอุปกรณ์ในเขตสถานที่ได้ทุกเวลาถึงแม้เวลาค่ำคืนเมื่อมีเหตุผลสมควรข้อ๓๐ การประปาฯไม่รับรองว่าจะให้มีน้ำใช้ได้ทุกเวลา และทรงไว้ซึ่งสิทธิที่จะงดการส่งน้ำในเวลาหนึ่งเวลาใดชั่วคราวโดยไม่ต้องแจ้งเหตุผล หรือเมื่อมีเหตุจำเป็นข้อ๓๑ ผู้ขอใช้น้ำผู้ใดกระทำการฝ่าฝืนข้อบัญญัติหรือไม่ปฏิบัติตามคำแนะนำตักเตือนโดยชอบของเจ้าหน้าที่การประปาฯการประปาฯ ทรงไว้ซึ่งสิทธิที่จะงดการส่งหรืองดจ่ายน้ำให้ใช้ข้อ๓๒ การประปาฯ สงวนสิทธิและอำนาจที่อนุญาตหรืองดจ่ายน้ำให้ใครก็ได้ทั้งนั้นเพื่อยึดความอยู่รอดของการประปาฯเป็นหลักข้อ๓๓ การประปาองค์การบริหารส่วนตำบลบางจักยกเว้นไม่เก็บค่าน้ำให้แก่ผู้ที่บริจาคสถานที่ให้การประปาองค์การบริหารส่วนตำบลบางจักสร้างการประปาองค์การบริหารส่วนตำบลบางจักการยกเว้นนี้ยกเว้นเฉพาะการใช้น้ำเพื่อการอุปโภคบริโภคตามปกติในครัวเรือนเท่านั้นข้อ๓๔ ให้นายกองค์การบริหารส่วนตำบลบางจักเป็นผู้รักษาการตามข้อบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๙กันยายน พ.ศ. ๒๕๕๘นุศรา จั่นวงศ์แก้วปลัดองค์การบริหารส่วนตำบลบางจักปฏิบัติหน้าที่นายกองค์การบริหารส่วนตำบลบางจัก[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลบางจักเรื่อง การใช้น้ำประปา พ.ศ. ๒๕๕๘(ดูข้อมูลจากภาพกฎหมาย)กัญฑรัตน์/ปริยานุช/จัดทำ๑ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๐ ง/หน้า ๓๘/๒๔ มีนาคม ๒๕๕๙